Алдардың бақсы-балгерлерді күлкі етуі

Алдар шайтан жолдастарын ертіп, өзіне қызын бермей кеткен байдың аулына тартады, «жамбасыма бір келсең» - дегенді ойына алады. Күн жүреді, түн жүреді. Бәрі де шаршайды. Бір қыстауға келіп дем алып отырып, Түлен әңгіме бастайды:

— Анау күні шаршағанда Алдарды мойынымызға мінғізіп едік. Ол «әри өйдімін» тауыспай сорымызды қайнатты. Он күн арқаласақ та «әри әйдімін» бітіре алмадық. Бізді арқалайтын жол енді, Алдардікі, - дейді.

— Жоқ, қалайша менікі болады? Сондағы қойған шартымыз, өлеңді айтып бітіргенше міну болатын. Менің онда өлеңім бітпеген болатын. Шынын айтқанда мінетін кезек әлі де менікі, - деп, ұшып тұра келеді Алдар.

— Қой, ойбай, қой! Бұрынғы шартты да, сенің бір рет мінгеніңді де ұмыталық. Қайтадан шарт қойысалық. Сол шартты орындағанымыз мінелік, - дейді Түлен.

Түленнің бір қулыққа түскісі келіп тұрғанын Алдардың іші сезе қалады. «Бұл қу нені шарт қылар екен» - деп, күдіктеніп, азырақ ойланып:

— Жарайды,- дейді.

— Ал, не шарт қоямыз?

— Қоятын шартымыз мынау болсын: кәдімгідей төбелеселік. Сол төбелесте жеңгеніміз мінелік, - дейді Түлен.

«Мына Түлен менен өшін алғысы келген екен», - деп ойлайды Алдар ішінен.

— Мұның әділдік екен. Бұл шартыңа көндім, - дейді. Түлен қуанғаннан секіріп-секіріп түседі. «Менің мойныма алдап мінетін неме ғой! Бүл қазаққа көресесін көрсетейін», - дейді ішінен.

— Ал, қандай қарумен соғысамыз? - дейді Алдар.

— Таңдауын өзіңе бердім. Қалағанынды айт, - дейді Түлен.

— Олай болса, қаруымыз қамшы мен құрық болсын. Оған қалай қарайсың? - дейді Алдар.

— Бек мақүл.

— Сенің менен гөрі шайтандығың мол. Сенің жолың үлкен. Құрықты саған бердім.

Қамшыны өзім алдым. Бұған көндің бе? -дейді Алдар.

— Өте жақсы,-дейді Түлен қуанып. «Мынау қазақтың нағыз жындысы екен өзі», -дейді ішінен.

— Олай болса жарайды. Ана қүрығыңды ал, мен мына қамшыны алдым. Сыртқа шықпай-ақ осы үйдің ішінде соғысалық, -дейді Алдар.

— Мақұл, - дейді Түлен бұған да.

— Олай болса кел, - дейді Алдар қамшыны үйіріп. Үйдің ішінде ұзын құрықпен Түлен қайрат қыла алами, Алдарды ең болмаса бірде ұра алмайды. Алдар он екі таспа дойырмен Түленді қып-қызыл шиедей қылып сойып салады.

Түлен дойырдың зардабына шыдай алмай, өлім халіне жеткен уақытта айғай салады.

— Ойбай, тұра тұр. Енді екеуміз қаруды айырбасталық, Қүрықты сен ал, қамшыны мен алайын, - дейді.

— Оның да мақұл екен. Құрығың ұзын болып зығырымды қайнатып едің. Енді маған берші, әкеңді танытайын! - дейді Алдар.

— Егер қамшыны берсе, есеңді бір берер едім! - дейді Түлен ішінен ызаланып. Алдар қамшыны Түленге береді де, құрықты өзі алады.

— Осы үйдің шаңыдағы бұрқырап кетті. Тіпті демалуға болатын емес. Енді таза

ауаға шығып соғыссақ жақсы болар еді, -дейді Түленге.

— Өте жақсы, - дейді Түлен. «Жаңа үйдің іші тарлық қылып, тіпті ұра алмап едім. Енді көрерсің қызығымды, өзіңе-өзің сортілеп алдың гой», - деп ойлайды тағы да ішінен.

Екеуі «кең ауаға» шығып соғысады. Ұзын құрықпен Алдар Түленді бұрынғыдан жаман сойып салады.

Шолақ қамшыны маңына да жолатпайды. Алдардан бір емес, екі рет алданғанын түсініп Түлен:

— Жұртты құртқан қу екенсің, енді қойдым, - деп құлай кетеді.

Алдарға міну былай тұрсын, жарақатты болғанын дәлел қылып Алдардан өзі азар құтылады. «Бұл сұм бір мініп алса, енді ғүмыр бақиға мойыннан түспес. Осыдан аулақ болайын», - деп Алдарға бұдан былай міну туралы сөз қозғамайды.

Біраз күн тынығып жатып, тағы да жолға шығады. Бірнеше күн жол жүргеннен кейін байдың аулына келеді. Байдың аулына келіп, байдың ақ боз үйіне кірсе, қыз, қыздың шешесі, тағы бір жігіт жатыр екен. Жігіт қыздың қойнында жатыр.

Жігіт жатыр қорылдап,

Бай қызының қойнында.

Дәнеме жоқ ойында,

Екі қолы мойнында.

— Әй, бәлем, саған бір қызықты көрсетейін, - деп Алдар жігіттің үстіне мініп алып ойнақтайды. Құлан мен Түлен екі жағында отырып алып, жігітті бүйірінен қытықтайды. Шайтандардың қытықтауына, Алдардың ойнақтауына жігіт шыдамай өліп кетеді.

Жігіт көршілес бір ханның баласы екен. Біраздан кейін қыз оянып қараса, жігіт өліп қалған. Қыз шошып кетіп, шешесін оятады. «Бір бәлеге қалдық», - дейді.

— Білсең жалғыз өзің біл,

Шашылмасын далаға

Не қылсаң да өзің қыл,

Жолықпайық бәлеге, -деп, кемпір мен қыз жігітті қараңғы түнде далаға сүйреп, алыстағы бір қырдың үстіне апарып тастайды.

— Басқа біреу өлтіріп кетті десін, бәлесі бізден аулақ болсын, - дейді.

Ертеңіне ханның жылқышысы жылқы айдап келе жатып, қырдың басында өліп жатқан адамды көреді.

— Бәлесі маған қалар, біреу бәле жапса, мені кім ажыратып алар дейсің, онан да аулақ болайын, - деп, аулына хабар етуге тұра шабады. Өліп жатқан адамның қандай екеніне көз салуға да қорқады. Елге хабар еткесін, хан бұйрық етеді.

— Барып біліңдер, менің аулымның төңірегінде өліп жүрген кім екен, өлтіріп жүрген кім екен? - дейді. Ханның қазылары, шабармандары шауып келсе, өліп жатқан ханның баласы.

Келгендер ханға қайта шабады. Ханға естіртуге қорқады. Бірақ хан қысқасын, айтпасқа амалдары болмайды.

Хан естігесін соң өкіріп жылап, бетін далдұл қылады.

— Жерден қаз, көктен қаз, ертеңге дейін өлтірген адамды тауып беріңдер! Әйтпесе бәріңді дарға асамын, - деп ақырады хан.

Қазы мен билер елдің астан-кестенін шығарып, бақсы- бәлгер іздейді. Бақсысын да, балгерін де, қүмалақшысын да ханға айтады. Хан ордасына жинап алады.

Қобыз, домбыра, асамен,

Бақсы бірге сарнайды.

Ойын, күлкі тамашамен

Қыз бен жігіт жинайды.

Темір жалап қызартып,

Түкситіп өзін сазартып.

Қолдарын сілтер ұзартып

Жындарын мақтап тазартып.

Құмалақшы, жауырыншы,

Жайшы менен тамыршы,

Басқалар көп әлінше,

Бөрі жеңген өмірші.

59

Қара тасты қақ жарар,

Дүз-өй, дейді тас қират.

Жер мен көкте бір қарар,

Бұған тұрмас жын шыдап.

Жындар ғашып жоғалар,

Дүз-ей, дейді жарғышы,

Бақсының тілін кұп алар,

Жындарды қағып алғышы.

Отқа көсіп құр қолын.

Сілтесе қолы тіледі.

Таң қалғандай бір порым,

Жалғыз бақсы біледі.

Жабықты қолы тыңдамас

Сілтесе қолын жеңге мас

Түрлі-түрлі жыны бар,

Түрлі-түрлі аты бар,

Түрлі-түрлі заты бар,

Жындыдан жынды жын қуар.

Зіркілдейді бура жын,

Кісінейді айғыр жын,

Күжілдейді бұқа жын,

Бақылдайды теке жын,

Соғып кетер пері жын,

Құдаң дейді кәрі жын,

Патша жын, кемпір жын,

Айта берсем бәрі жын,

Жұрт бұзылар өтірік үшін,

Өтірікшінің өтірігі шын,

Әрі шайтан, әрі жын.

Бірі өтірік, бір шын.

Шыны өтірік, өтірігі шын.

Бірінен-бірі өткен, әр түрлі нәрсені қару еткен бақсылар жындарын шақырып, үйді басына көтеріп ойнап жөнеледі.

— Бұларға да бір тамаша көрсету керек, - деп, бұған Алдар мен шайтандар да арала-

сады. Қызған темірді жалайтын бақсылар, темірді тілдеріне жақындата бергенде, бұлартемірді шындап басып жібереді. Тілдерін күйдіріп, ойбай салып, қобызын лақ- тырып олар жөнеледі. Қарнына пышақ тығатын бақсылар, қарындарына пышақ тық- қанда, пышақты шындап басып қалып, қарны жарылып олар жөнеледі. Жұртқа көр- сететін тамаша өнері жоқ, құр секектің бақсылары болса, оларды бір-біріне қа- ғыстырып, бастарын жарып, оларды қуады.

Құр сарнаудың бақсысы болса, жын шақырып сарнап отырғанда, қарауға болмайтын пішінмен олардың көздеріне көрініп, зәрелерін үшырып, оларды тайдырады. Ақыр аяғында бақсы атаулыдан жан қалмайды. Әр жерде домалаған қобыз саймандары ғана қалады.

Бақсы біткеннің бәрі қашып кеткенде, қара көсеуді кобыз қылған бір кемпір қашпайды. Хан ордасында көп бақсыдан жалғыз сол ақ әрекет істейді.

Ұзын емес арбаңдар,

Шабар емес - борбаңдар.

Жүгіре басып жорғалар,

Тайпала басып шойқаңдар,

Тым пішіні сұп-суық,

Жалмауызға жұп-жуық,

Қарға тұмсық мұрыны,

Келе алмайтын жан жуық, -деген, бір қу мыстан екен. Аузынан көбігі бұрқылдап, «сөйле», деп көсеуін жұлқылап, көзінен от шашып:

— Әй, Алдар! Әй, Түлен мен Құлан! - деп, сарнап қоймайды. Мыстан кемпірдің сырды ашқанын Алдар сезеді. Сезеді де кемпірдің көзін жоғалтудың амалын істейді. Түлен,Құланмен ақылдасып жіберіп, дию перінің пішініне ене қалады. Диюді көрген жұрт бір жерде отыра ала ма, «байтал түгіл бас қайғы», үрейлері ұшып қаша жөнеледі. Кемпір үйде жалғыз қалады. Айналасына қараса, үйде бір адам жоқ. Ойнақтаймын деп, қаны кепкен кемпір жүгіріп, ханның қара сабасына барады. Иіннен келіп ашып тұрған сабаны пісіп-пісіп жіберіп, ішем деп жатқанда арт жағынан Алдар келіп, екі аяғынан көтеріп сабаға басын тыға кояды. Кемпір тұншығып «қор-р-р-р-қ» деп жанын жәһнемге тапсырады.

Сөйтіп, Алдар бүкіл бақсы-балгер атаулыны күлкі етіп кетеді.